Mikil óánægja með seinagang í ákvörðunatöku um flóttamenn Barnaheill – Save the Children lýsa yfir mikilli óánægju með hægagang í ákvarðanatöku varðandi flóttamenn , bæði hér á landi og í Evrópu . Á fundi þjóðarleiðtoga Evrópu í Brussel fyrr í vikunni mistókst þeim enn einu sinni að grípa til tafarlausra aðgerða til að leysa vandann . Hér á landi hefur ekkert heyrst frá nefnd um flóttamenn sem sett var á laggirnar fyrir tveimur vikum . Afar brýnt er að grípa til aðgerða nú þegar til að tryggja móttöku flóttafólks , sérstaklega þegar litið er til þess að þúsundir manna , kvenna og barna fá ekki nokkra aðstoð eða að þeim er komið fyrir í óásættanlegu húsnæði , oft yfirfullu og jafnvel ekki boðlegt manneskjum . Staða þeirra versnar með hverjum deginum og þolir ekki frekari bið á ákvörðunum . Barnaheill – Save the Children á Íslandi sendu fulltrúum í ráðherranefnd um málefni flóttafólks og innflytjenda erindi þann 2. september , þar sem skorað var á þá að bregðast tafarlaust við ástandinu . Jafnframt settu alþjóðasamtök Barnaheilla – Save the Children fram fimm liða áætlun fyrir Evrópuleiðtoga þar sem ítrekað er hvað þarf að gera til að stemma stigu við þessum risavaxna vanda . Halda áfram leitar - og björgunarleiðöngrum á Miðjarðarhafinu með það að markmiði að bjarga lífum Koma á öruggum og löglegum leiðum til Evrópu til að koma í veg fyrir mansal og smygl á fólki Bráðnauðsynlegt er að auka þjónustu og stuðning á móttökustöðvum Koma á verkefnum sem miða að því að finna fólkinu nýja dvalarstaði , með sérstakri áherslu á börn Hafa áætlanir á hverju svæði – auk nægilegrar hjálpar fyrir löndin sem flóttamennirnir eru að flýja og taka á rótum flóttamannavandans “ Barnaheill – Save the Children hafa gífurlegar áhyggjur af því að þúsundir barna verða fyrir miklu andlegu álagi vegna þess að sum Evrópulönd hafa lokað landamærum sínum . Við vitum að þegar lönd eru ekki viðbúin því að taka á móti þúsundum flóttamanna skapast ringulreið sem hefur slæm áhrif á börn . Þetta hefur í mörgum tilfellum orðið til þess að börn hafa ekki fengið nægilegan svefn og verða berskjölduð fyrir ofbeldi og mansali , ” segir Erna Reynisdóttir , framkvæmdastjóri Barnaheilla – Save the Children á Íslandi .